শ্রীপতি
শ্রীপতি (১০১৯-১০৬৬) একজন ভারতীয় গণিতবিদ ও জ্যোতির্বিজ্ঞানী।‘ধীকোটি’ নামে একটি করণ গ্রন্থও তিনি রচনা করেছিলেন ১০৩৯ সালে। এই গ্রন্থটির বিষয়বস্তু মূলত জ্যোতির্বিজ্ঞান। সূর্যগ্রহণ ও চন্দ্রগ্রহণ নিয়ে কুড়িটি স্তবকে লেখা।জ্যোতির্বিজ্ঞান নিয়ে লেখা তার আরেকখানি গ্রন্থ ‘ধ্রুব মানস’১০৫৬ সালে। ১০৫ টি স্তবকে লেখা গ্রন্থের আলোচ্য বিষয়গুলি হল, গ্রহাদির ভুজাংশ (longitude) নির্ণয় প্রণালী, চন্দ্রকলা (lans), গ্রহণ, গ্রহাদির সংক্রমণকাল (transit) ইত্যাদি।এছাড়া তিনি জ্যোতিষরত্নমালা, সিদ্ধান্তশেখর নামেও জ্যোতির্বিজ্ঞান এবং গণিতের উপর বই লেখেন। তিনি শ্রীধর আচার্যের কাজের উপর নির্ভর করে ‘গণিততিলক’ নামে ১২৫ স্তবকের একটি অসম্পূর্ণ পুস্তক রচনা করেন ।